Baleni Camp | LekkeSlaap
Baleni Camp: Hooffoto's
Baleni Camp: Baleni Cultural Camp
Adres: Baleni Kamp, Klein Letabarivier, Giyani, 0826, Limpopo
Baleni is 'n omgewing waar natuur, doelmatigheid en spiritualisme saamkom. Ons ekonomie is baie afhanklik van die tradisionele soutmyne en Baleni laat die verantwoordelike reisiger toe om te sien hoe moderne mense antieke tradisies en tegnieke in ons 21ste eeu-lewens gebruik.
Baleni Cultural Camp het 5 losstaande grasdak-rondawels elkeen met 2 driekwartbeddens, stoele en 'n bedkassie. Linne word nie voorsien nie. Die ablusies is gemeenskaplik met spoeltoilette, storte en wasbakke.
Die kombuis-, eet- en kampvuur-geriewe is gemeenskaplik en gee avonturiers die ideale geleentheid om ander soortgelyke gaste te ontmoet. Die gasstoof, kampvuur, yskas en vrieskas word gedeel. Die nodige potte, breekware en eetgerei word ook voorsien.
Daar is geen elektrisiteit nie en paraffien en sonkrag-lanterns word gebruik om lig te voorsien saans. Gaste moet hul eie vuurmaakhout saambring as hul wil braai. Alhoewel dit veilig is om te drink, hou sekere mense nie van die smaak van die plaaslike water nie, dus raai ons jou aan om jou eie gebottelde drinkwater ook saam te bring. Ons is in 'n lae-risiko malariagebied. Voorsorgmaatreëls word wel aanbeveel.
Gedurende die wintermaande kan gaste kyk hoe die plaaslike vrouens sout maak uit die kristalle van die Soutini-fontein. Dit is 'n oeroue tegniek en van belangrike ekonomiese waarde vir die mense van die streek. Soutmaak-demonstrasies kan teen ekstra koste gereël word enige tyd van die jaar, bespreek net vroegtydig. Gaste kan ook 'n uitstappie na die plaaslike dorpie onderneem om die kunsvlyters en inwoners van die area te ontmoet, reël dit asseblief vroegtydig.
Baleni is naby die oewer van die Klein Letabarivier geleë en die grond behoort aan die Mahumani Traditional Authority. Baleni se personeel kan gaste neem na die geotermiese warmwaterbron, die enigste onontwikkelde warmwaterbron in Suid-Afrika. Die water bly altyd 42°C en die bron is 'n heilige plek vir die Tsonga-gemeenskap. 'n Gids sal die spirituele belangrikheid van die bron verduidelik en gaste inlig rakende terminologie en gedrag van besoekers. Na jy jouself in die bron gereinig het kan jy stap na die nabye Ka Mukhulu, nog 'n interessante geologiese formasie.
Baleni Kamp, Klein Letabarivier, Giyani, 0826, Limpopo
https://travelground.imgix.net/AAEAAQAAAAAAAAAAAAAAJGYwOTM1ZjgwLTkxYWItNDY5Yi04NGE2LWQ2NjcwMmY1YWFjMQ?w=1440&h=960&fit=crop&auto=enhance,format,compress&q=80 Vanaf R1 070 per nag, vir 2 mense Baleni Camp Klein Letaba River 0826 Limpopo 086 999 0018 14:00-19:00 10:00 -23.423187 30.908884